Wêreldgeluks-verslag – Suid-Afrikaners is nie ’n besonder gelukkige spulletjie nie – San Francisco
Home >> Afrikaans >> Wêreldgeluks-verslag – Suid-Afrikaners is nie ’n besonder gelukkige spulletjie nie
Don V Afrikaans,News,SA Politics,SAFFA,SaffaSays,South Arica,Uncategorized,Wereldwyd,World wide	Afrikaans,ongelukkigste mense,ranglys,SA,SAFFA,SOUTH AFRICA,South African,South Africans,Suid-Afrika,Verenigde Nasies (VN) se Sustainable Development Solutions Network,World Happiness-verslag	March 19, 2018 No Comments
Die ranglys word deur die Verenigde Nasies (VN) se Sustainable Development Solutions Network saamgestel uit data van Gallup van 2015 tot 2017 waarin ses sleutelveranderlikes van algemene welstand gemeet word: inkomste, vryheid om keuses te maak, vertroue (in die regering en die sakegemeenskap), ’n gesonde lewensverwagting, maatskaplike ondersteuning (ondersteuning van ander) en vrygewigheid (gemeet in skenkings).
Die verslag is enkele dae voor World Happiness Day op 20 Maart uitgereik, en Finland gaan dit veral met oorgawe kan vier as die land met die gelukkigste inwoners ter wêreld. Finland se immigrante is ook die gelukkigste – ’n aspek wat vir die eerste keer deur die VN by die verslag ingesluit is.
Noorweë, verlede jaar se wenner, is vanjaar in die tweede plek, gevolg deur Denemarke, Ysland en Switserland.
Prof. John Helliwell, ’n mederedakteur van die verslag en emeritusprofessor in ekonomie aan die Universiteit van Brits-Columbië, het aan CNN gesê die vyf toplande het op al ses die sleutelveranderlikes hoë tellings gekry. Denemarke, Switserland, Noorweë en nou ook Finland het sedert die eerste verslag uitgereik is al die topposisie beklee. Helliwell sê omdat die verskille onder die topvyf klein is, wissel hulle mekaar af.
Amerika het met vier plekke tot nommer 18 op die ranglys gedaal.
Nederland het vanjaar sesde geëindig gevolg deur Kanada, Nieu-Seeland, Swede en Australië.
Togo in Wes-Afrika het 17 plekke op die ranglys geklim, terwyl Venezuela, wat deur burgerlike onrus geteister word, van die 82ste posisie tot nommer 102 teruggesak het.
Amerika het met vier plekke tot nommer 18 op die ranglys gedaal. Volgens Jeffrey D. Sachs, direkteur van die Universiteit van Columbië se sentrum vir volhoubare ontwikkeling en ’n mederedakteur van die verslag, is dit deels weens vetsug, dwelmmisbruik en onbehandelde depressie.
Die lande met die ongelukkigste mense (van nommer 156 tot nommer 147) is: Burundi, die Sentraal-Afrikaanse Republiek (SAR), Suid-Soedan, Tanzanië, Jemen, Rwanda, Sirië, Liberië, Haïti en Malawi.
* Dit is vanjaar die sesde keer dat die World Happiness-verslag uitgereik word.
← Modeontwerper van SA gaan in Los Angeles in Kalifornië uitstal Over 200 Persecuted White South African Farmers Have Applied for Refuge in Australia →